Komission asetus (EY) N:o 2054/96 annettu 25 päivänä lokakuuta 1996, erityisen syrjäisillä alueilla tuotettujen maatalouden erityisten laatutuotteiden graafisen tunnuksen julkaisemisesta ja sen toisintamisedellytysten määrittämisestä



Virallinen lehti nro L 280 , 31/10/1996 s. 0001 - 0013



KOMISSION ASETUS (EY) N:o 2054/96 annettu 25 päivänä lokakuuta 1996, erityisen syrjäisillä alueilla tuotettujen maatalouden erityisten laatutuotteiden graafisen tunnuksen julkaisemisesta ja sen toisintamisedellytysten määrittämisestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91 (1), sellaisena kuin se on viimeksi muutettuna asetuksella (EY) N:o 2598/95 (2), ja erityisesti sen 20 artiklan 2 ja 3 kohdan, ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92 (3), sellaisena kuin se on viimeksi muutettuna komission asetuksella (EY) N:o 2537/95 (4), ja erityisesti sen 31 artiklan 2 ja 3 kohdan, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (5), sellaisena kuin se on viimeksi muutettuna asetuksella (EY) N:o 2537/95, ja erityisesti sen 26 artiklan 2 ja 3 kohdan, sekä katsoo, että asetusten (ETY) N:o 3763/91, (ETY) N:o 1600/92 ja (ETY) N:o 1601/92 mukaisesti on tarjouskilpailulla laadittu graafinen tunnus, jonka tarkoituksena on yhteisön erityisen syrjäisillä alueilla tuotettujen sellaisenaan tai jalostettuina olevien maatalouden erityisten laatutuotteiden tuntemuksen parantaminen ja kulutuksen edistäminen, tämän graafisen tunnuksen käyttöön liittyvät yksityiskohtaiset säännöt on vahvistettu komission asetuksessa (EY) N:o 1418/96 (6), edellä mainittujen tavoitteiden saavuttamiseksi kyseinen graafinen tunnus olisi saatettava asetuksen (EY) N:o 1418/96 2 artiklassa määriteltyjen käyttäjien ja kyseisten tuotteiden myynninedistämisestä, hyödyntämisestä ja kaupanpitämisestä kiinnostuneiden ammatinharjoittajien sekä kuluttajien käyttöön, ja graafisen symbolin asianmukaista käyttöä varten olisi lisäksi määritettävä sen toisintamista koskevat tekniset säännöt, ON ANTANUT TÄMÄN ASETUKSEN: 1 artikla Asetuksen (ETY) N:o 3763/91 20 artiklassa, asetuksen (ETY) N:o 1600/92 31 artiklassa ja asetuksen (ETY) N:o 1601/92 26 artiklassa säädettynä graafisena tunnuksena otetaan käyttöön liitteessä oleva tunnus. 2 artikla Graafisen tunnuksen toisintamisessa ja käytössä on noudatettava liitteessä olevia teknisiä sääntöjä. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä lokakuuta 1996. Komission puolesta Franz FISCHLER Komission jäsen (1) EYVL N:o L 356, 24.12.1991, s. 1 (2) EYVL N:o L 267, 9.11.1995, s. 1 (3) EYVL N:o L 173, 27.6.1992, s. 1 (4) EYVL N:o L 260, 31.10.1995, s. 10 (5) EYVL N:o L 173, 27.6.1992, s. 13 (6) EYVL N:o L 182, 23.7.1996, s. 9 Liite >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON>